
Promptausohje meriteollisuuden osaamisen ja koulutuksen skenaarioiden ja osaamisprofiilien päivittämiseen
Varsinais-Suomen näkökulma, lyhyt aikaväli 2026–2028, keskipitkä aikaväli 2035 ja pitkä aikaväli 2040+
	Käyttötarkoitus: Tätä promptia käytetään Varsinais-Suomen meriteollisuuden neljän keskipitkän aikavälin skenaarion ja niitä vastaavien osaamisprofiilien systemaattiseen päivittämiseen vuoteen 2035 sekä erillisen pitkän aikavälin 2040+ mahdollisuuskappaleen tuottamiseen. Prompti tuottaa samasta analyysistä pitkän 10–12 analyysisivun ja lyhyen, enintään 5 analyysisivun Word-raportin. Molempien tulee perustua laajaan, ajantasaiseen ja ristiintarkistettuun alueelliseen, kansalliseen ja kansainväliseen aineistoon.

TEHTÄVÄ
Päivitä Varsinais-Suomen meriteollisuuden osaamisen ja koulutuksen keskipitkän aikavälin skenaariot ja osaamisprofiilit vuoteen 2035. Selvitä ensin Ennakointiakatemian aiemmat alakohtaiset skenaariot, osaamisprofiilit, tekoäly- ja vihreän siirtymän tiekartat sekä osaamiskapeikkoaineistot. Kirjoita skenaariot ja profiilit kokonaan uusiksi. Lisää lopputuotokseen lisäksi yksi erillinen, spekulatiivinen kappale pitkän aikavälin 2040+ mahdollisuuksista. Älä laadi erillistä muutosluetteloa.
Laadi analyysi vahvasti Varsinais-Suomen näkökulmasta, mutta kytke maakunnan meriteollisuuden kehitys Suomeen, Eurooppaan ja globaaliin toimintaympäristöön. Painopiste on osaamisessa ja koulutuksessa, mutta johtopäätösten tulee perustua uskottavaan toimiala-, työmarkkina-, teknologia-, talous-, ympäristö- ja sääntelyanalyysiin. Huomioi vahvasti kaikessa myös turvallisuus- ja varautumisnäkökulmat ja soveltuvin osin puolustuksellisten asiat ja näkökulmat.
SANASTO
Käytä analyysissa vain oikeaa ennakointisanastoa millä varmistetaan käsittelyn, analyysin ja lähteiden käytön oikea käsitteellisyys. Yhdenmukainen sanasto tukee analyysien muodostamista ja varmistaa tulkintojen yhdenmukaisuuden (ks. liite). 
ENNAKOINTISANASTON JA MENETELMIEN VIITETAUSTA
Hyödynnä ennakointia koskevissa analyyseissä, raporteissa ja skenaariotyössä ensisijaisesti seuraavia käsitteitä ja niiden vakiintuneita merkityksiä. Tarvittaessa tarkenna määritelmiä seuraavien lähteiden mukaisesti:
Keskeiset lähteet
· Futures Glossary (monikielinen tulevaisuussanasto) [futuresglossary.net]
· Futures Glossary: Ennakointi / Foresight [futuresglossary.net]
· Sitran tulevaisuussanasto: Ennakointi [sitra.fi]
· Sitran ennakointi-sivusto [sitra.fi]
· UNESCO Futures Literacy [unesco.org]
· EU Knowledge4Policy: Futures Literacy [knowledge-....europa.eu]
· OECD Strategic Foresight Toolkit [oecd.org]
· OECD Strategic Foresight - käsitteitä ja menetelmiä [unece.org]
· UN Global Pulse Foresight Glossary [foresight....lpulse.net]
· UN Global Pulse Strategic Foresight Glossary (PDF) [foresight....lpulse.net]
· Valtioneuvosto: Kansallinen ennakointiverkosto [valtioneuvosto.fi]

KÄYTETTÄVÄ KÄSITTEISTÖ
Peruskäsitteet
· Ennakointi (Foresight)
· Tulevaisuusajattelu (Futures Thinking)
· Tulevaisuuslukutaito (Futures Literacy)
· Vaihtoehtoiset tulevaisuudet
· Epävarmuus
· Resilienssi
· Anticipation
· Anticipatory Governance
Muutosten tunnistaminen
· Havainto
· Heikko signaali
· Signaali
· Nouseva ilmiö
· Ilmiö
· Trendi
· Megatrendi
· Disruptio
· Wild Card
· Black Swan
Menetelmät
· Toimintaympäristöluotaus (Horizon Scanning)
· Skenaariotyö
· Puiteskenaario
· Arkkityyppiskenaariot
· Backcasting (takaisinmallinnus)
· Causal Layered Analysis (CLA)
· Futures Wheel
· Delfoi
· Tulevaisuustaulukko
· STEEP
· PESTEL
Strateginen ennakointi
· Strategic Foresight
· Tulevaisuusvalta
· Strateginen resilienssi
· Tulevaisuuskestävyys
· Muutosvoima
· Murros
· Kehityspolku
· Transformaatio

ENNAKOINTIAKATEMIAN OMA KÄSITTEISTÖ
· Toimialaennakointi
· Osaamistarve-ennakointi
· Osaajatarve
· Osaamisprofiili
· Osaamiskapeikko
· Työvoiman tarvetarkastelu
· Jatkuva oppiminen
· Kaksoissiirtymä
· TKI-osaaminen
· Työelämäfoorumi
· Signaalisessio
· Tulevaisuusapaja
· Toimialafoorumi
· Ennakointitieto
· Ennakointipolku
· Luotaus
· Merkityksellistäminen
· Haltuunotto
· Futures Platform
· ENTEET-tietopohja
· AI-avusteinen ennakointi
· Ennakointiagentti
· Validointiagentti
· Viestintäagentti
· Koulutusagentti
· Agenttiperhe
· Ennakointiekosysteemi

PROMPTIN TULKINTASÄÄNTÖ
Erota aina toisistaan:
· toteutunut tieto
· nykytilan analyysi
· havainto
· signaali
· trendi
· megatrendi
· ennuste
· skenaario
· oletus
· asiantuntijatulkinta
· suositus
Perustele johtopäätökset lähteillä, kuvaa epävarmuudet avoimesti ja tarkastele useita vaihtoehtoisia tulevaisuuspolkuja yhden ennusteen sijaan. Tämä vastaa kansainvälisesti hyväksyttyjä strategisen ennakoinnin käytäntöjä. 
Täydennä lähdeluettelo analyysin toteutushetkellä uusimmilla toimiala-, sääntely-, teknologia-, työmarkkina- ja koulutuslähteillä. Merkitse maksumuurit, kaupalliset intressit, otos- ja metodirajoitteet. Käytä konsulttilähteitä vain täydentävinä ja varmista keskeiset johtopäätökset virallisesta tai tutkimusperusteisesta lähteestä.
ALAN MÄÄRITTELY JA RAJAUS
Meriteollisuus ymmärretään laajana vienti- ja teknologiaintensiivisenä meriklusterina. Siihen kuuluvat telakat, uudisrakennus ja korjaustelakat, kokonais- ja järjestelmätoimittajat, alihankintaverkostot, laiva- ja offshore-suunnittelu, materiaalit, koneet ja laitteet, sähköistys ja automaatio, ohjelmistot, meriliikenteen ja satamien ratkaisut, arktinen teknologia, viranomais- ja puolustusalukset sekä elinkaaripalvelut.
Käsittele vähintään seuraavat osa-alueet ja tee niiden erilaiset toimintalogiikat näkyviksi:
telakat ja laivanrakennus
kokonaistoimitukset, alihankinta ja verkostot
meriteknologia, koneet, laitteet ja järjestelmät
laiva- ja tuotantosuunnittelu
älyalukset, autonomisuus, ohjelmistot ja kyber
vihreät käyttövoimat, energiajärjestelmät ja päästövähennykset
korjaus, modernisointi ja elinkaaripalvelut
satamat, merilogistiikka, arktinen ja offshore-teknologia
Turvallisuus, varautuminen ja kaksikäyttömallit -ja tuotannot

	Klusteriperiaate: Älä tarkastele meriteollisuuden suljettuna toimialana. Analysoi arvoketjut, alihankinta, palveluverkostot, osaamisen siirtymät ja yhteiset teknologiat sekä rajapinnat meriteollisuuteen, valmistavaan teknologiateollisuuteen, ICT:hen, rakentamiseen, ruokaketjuun, soteen, logistiikkaan, energiaan, kauppaan, matkailuun, luoviin aloihin, lääkekehitykseen ja terveysteknologiaan. Käsittele vain aidosti relevantit yhteydet, mutta älä jätä merkittäviä poikkileikkaavia vaikutuksia tunnistamatta.


RAPORTIN KAKSI PAKOLLISTA VERSIOTA
	Versio
	Laajuus
	Pakollinen sisältö

	Pitkä versio
	10–12 analyysisivua
	Tiivistelmä; tilannekuva; lähinäkymä 2026–2028; neljä keskipitkän aikavälin skenaariota 2026–2035; osaamisprofiilit; koulutusastekohtaiset vaikutukset, riskit ja suositukset; osaamiskapeikot; aika­jännevertailu; toimeenpano; indikaattorit; kahden sivun työpajatiivistelmä; lähteet ja validointimuistio.

	Lyhyt versio
	Enintään 5 analyysisivua
	Tiivistelmä; lähinäkymä; skenaarioiden peruslogiikat; tiiviit profiilit; kriittiset kapeikot; koulutuksen ratkaisut; päätösnostot; lähteet ja validointimerkintä.


Säilytä versioissa sama analyysilogiikka, lähdepohja ja johtopäätökset.
Tee kansilehti, sisällysluettelo, sivunumerot, otsikkohierarkia, taulukot ja lähdeluettelo.
Älä kirjoita raporttiin meta-kommentteja tai kuvausta tekoälyn työprosessista.
1. TILANNEKUVA 2026
Kirjoita tiivis mutta analyyttinen meriteollisuuden tilannekuva kansainvälisesti, Suomessa ja Varsinais-Suomessa. Erota toteutunut tieto, ennuste ja skenaario. Kuvaa aineistojen päivitysajankohta, alueellinen tarkkuus ja epävarmuudet.
toimialan koko, yritysrakenne, arvonlisä, liikevaihto, vienti, tuottavuus, kannattavuus ja investoinnit
työllisyys, ammattirakenne, demografia, avoimet työpaikat, rekrytointivaikeudet, poistuma ja työvoiman liikkuvuus
koulutustarjonta, hakijamäärät, läpäisy, keskeyttäminen, valmistuneiden sijoittuminen, jatkuva oppiminen ja työpaikalla oppiminen
teknologian käyttöönotto, AI, data, automaatio, kyberturva, digitaaliset kaksoset ja alustat
vihreä siirtymä, energia, materiaalit, päästöt, luonnon monimuotoisuus, kiertotalous ja vastuullisuuden todentaminen
sääntely, standardit, julkiset hankinnat, rahoitus ja muut politiikkatekijät
Varsinais-Suomen yritykset, verkostot, oppilaitokset, korkeakoulut, TKI-ympäristöt, investoinnit ja kehittämishankkeet
Analysoi lisäksi alakohtaisesti:
globaali tilauskanta, risteilymarkkina, jäänmurtajat ja viranomaisalukset
geopolitiikka, turvallisuus, kaksikäyttöteknologiat ja toimitusketjut
IMO- ja EU-sääntely, päästökauppa, FuelEU Maritime ja vaihtoehtoiset polttoaineet
AI, digitaalinen kaksonen, mallipohjainen suunnittelu, automaatio ja autonomisuus
projektien kasvanut koko, verkostojohtaminen ja tuotannon läpimeno
materiaalit, hitsaus, sähköistys, akustot, vetyjohdannaiset ja ydinenergian rajapinnat
kyberturvallisuus, ohjelmistoturvallisuus ja datan hallinta
osaajapula, kansainvälinen työvoima, kieli, turvallisuuskulttuuri ja työpaikkaohjaus
Turvallisuus, varautuminen ja kaksikäyttömallit -ja tuotannot

2. VARSINAIS-SUOMEN MERITEOLLISUUDEN LYHYEN AIKAVÄLIN NÄKYMÄ 2026–2028
Kuvaa todennäköisin kehitys seuraavan 1–2 vuoden aikana, ei vaihtoehtoisia skenaarioita. Perusta arvio uusimpiin suhdanne-, yritys-, työmarkkina-, investointi-, koulutus-, teknologia- ja sääntelyaineistoihin.
kysyntä, tilauskanta, palvelutarve, viennin näkymä ja asiakassegmentit
yritysten kannattavuus, rahoitus, investoinnit, yritysjärjestelyt, konkurssit ja pk-yritysten asema
työvoiman kysyntä, kohtaanto, työvoimapula-ammatit, kansainvälinen työvoima, veto- ja pitovoima
nopeasti yleistyvät AI-, data-, automaatio- ja kyberturvaratkaisut sekä niiden vaikutus tehtäviin
lähiajan sääntely, standardit, vastuullisuusvaatimukset, hankinnat ja raportointi
koulutuksen reagointitarve, tutkinnon osat, lyhytkoulutukset, mikro-osaamiset ja muuntokoulutukset
Seutukuntakohtaiset lähinäkymät
Turun seutu
Salon seutu
Vakka-Suomi
Loimaan seutu
saaristoalueet
Tuo esiin yritys- ja toimipaikkarakenne, investoinnit, saavutettavuus, infrastruktuuri, työvoima, koulutustarjonta, tärkeät klusteriyhteydet ja kiireellisimmät osaamistarpeet. Jos aineisto ei mahdollista luotettavaa seutukuntaerottelua, merkitse tietovaje äläkä täytä sitä oletuksilla.
Nopeimmin kasvavat osaamistarpeet 2026–2028
Laadi priorisoitu lista ja perustele sijoitus lähteillä. Arvioi osaamisen kysynnän volyymi, kiireellisyys, nykyinen tarjonta, koulutuksen reagointinopeus ja osaamisen vanhenemisriski. Erottele henkilöstöryhmät:
levyseppähitsaajat ja asentajat
sähkö-, automaatio- ja talotekniikkaosaajat
laiva-, kone-, energia- ja tuotantosuunnittelijat
projektipäälliköt, työnjohto ja verkostojohtajat
ohjelmisto-, data-, AI- ja kyberasiantuntijat
hankinta-, laatu-, vastuullisuus- ja elinkaaripalvelujen asiantuntijat
Johtopäätökset koulutukselle 2026–2028
Mitä tulee muuttaa välittömästi tutkintokoulutuksessa, tutkinnon osissa ja opetussuunnitelmissa?
Mitä lyhyt-, täydennys-, muunto- ja työvoimakoulutuksia tarvitaan?
Mitä mikro-osaamisia ja osaamismerkkejä tulee rakentaa?
Miten työpaikalla oppimista, opettajien työelämäjaksoja, simulaatioita, laboratorioita ja yritysprojekteja kehitetään?
Miten pk- ja mikroyritykset saadaan mukaan osaamisen kehittämiseen?
Miten kansainvälisten osaajien kieli-, pätevyys-, perehdytys- ja urapolkuja vahvistetaan?
Miten turvallisuus- ja kaksikäyttötuotanto näkyy osaamisessa ja koulutuksissa
3. VARSINAIS-SUOMEN JA KLUSTERIN NÄKÖKULMAT
Kytke analyysi Varsinais-Suomen strategia 2040+:n tavoitteisiin: kestävä elinvoima, houkuttelevuus, yhteydet, osaaminen, saavutettavuus, puhdas siirtymä, resilienssi, kansainvälisyys, monikeskuksisuus ja huoltovarmuus.
Tunnista Turun seudun, Salon seudun, Vakka-Suomen, Loimaan seudun ja saariston erilaiset roolit arvoketjussa.
Analysoi koulutus- ja TKI-ekosysteemi: yliopistot, ammattikorkeakoulut, ammatilliset oppilaitokset, tutkimuslaitokset, yrityspalvelut, kunnat ja hyvinvointialue.
Tunnista klusterien yhteiset osaamiset, yhteiskäyttöiset oppimisympäristöt, siirtymäkelpoiset tutkinnot ja mahdolliset kaksoisosaamiset.
Tutki kuntien päätösaineistoja, investointi- ja hanketietoja sekä maakunnallista mediaa. Varmista kaikki nimetyt hankkeet alkuperäislähteestä.
4. MERITEOLLISUUSN KESKEISET MUUTOSVOIMAT
globaali tilauskanta, risteilymarkkina, jäänmurtajat ja viranomaisalukset
geopolitiikka, turvallisuus, kaksikäyttöteknologiat ja toimitusketjut
IMO- ja EU-sääntely, päästökauppa, FuelEU Maritime ja vaihtoehtoiset polttoaineet
AI, digitaalinen kaksonen, mallipohjainen suunnittelu, automaatio ja autonomisuus
projektien kasvanut koko, verkostojohtaminen ja tuotannon läpimeno
materiaalit, hitsaus, sähköistys, akustot, vetyjohdannaiset ja ydinenergian rajapinnat
kyberturvallisuus, ohjelmistoturvallisuus ja datan hallinta
osaajapula, kansainvälinen työvoima, kieli, turvallisuuskulttuuri ja työpaikkaohjaus
talouden, korkojen, julkisen talouden ja investointiympäristön kehitys
väestö, muuttoliike, alueellinen keskittyminen, työikäisen väestön muutos ja monikulttuurisuus
koulutuspolitiikka, rahoitus, tutkintorakenne, jatkuva oppiminen ja osaamisen tunnistaminen
AI-agentit, päätöksenteon tuki, ihmisen valvonta, selitettävyys, auditointi ja tuotosten validointi
työturvallisuus, työhyvinvointi, työn laatu, johtaminen ja organisaatioiden oppimiskyky
	Aidon tulevaisuustyön vaatimus: Älä esitä nykytilaa tulevaisuutena. Muodosta vuoteen 2035 aidosti vaihtoehtoisia, keskenään jännitteisiä ja riittävän rohkeita kehityskulkuja. Tee oletukset, epävarmuudet, syy-seuraussuhteet ja käännekohdat näkyviksi. Tunnista varhaiset signaalit, jotka kertovat skenaarion vahvistumisesta.


5. NELJÄ PÄIVITETTÄVÄÄ KESKIPITKÄN AIKAVÄLIN SKENAARIOTA 2035
Selvitä ensin Ennakointiakatemian aikaisemmat neljä skenaariota ja niiden osaamisprofiilit. Käytä niitä lähtökohtana, mutta päivitä sisältö kokonaan vuoteen 2035. Jos alkuperäisiä skenaarioita ei löydy tai niiden käyttöoikeus on epäselvä, ilmoita tietovaje ja rakenna neljä uutta skenaariota läpinäkyvän skenaarioavaruuden avulla.
Keskipitkän aikavälin 2035 tarkastelun tulee perustua suoraan lähdeaineistoihin ja todennettavaan faktatietoon. Tee osaamisprofiilit, osaamiskapeikot, koulutusastekohtaiset vaikutukset, suositukset, varhaiset signaalit ja seurantaindikaattorit samalla tavalla ja samalla tarkkuudella kuin muussa analyysissä. Älä siirrä pitkän aikavälin 2040+ vapaata mahdollisuusajattelua tähän osioon.
Neljän päivitettävän skenaarion perusjako on seuraava:
· Business as usual -skenaario (tasaisen jatkuva maltillisen kehityksen skenaario)
· Hyvän ja positiivinen kehityksen skenaario (voi sisältää vähän utopistisiakin elementtejä)
· Negatiivisen kehityksen skenaario (dystopia)
· Täysin yllättävän kehityksen skenaario (voi olla positiivinen ja negatiivinen tai jotain näiden väliltä mutta keskeistä on, että sisältää yllättäviä ennakoimattomia elementtejä)
· Skenaarioille annettavat nimet heijastelevat niiden sisältöä ja yllä kuvattua jakoa
Tärkeää on myös, että skenaariot eroavat toisistaan selvästi. Yhdenkään näistä ei oletetakaan toteutuvan sellaisenaan, vaan todellisuus on näiden yhdistelmä useimmiten. Skenaariot auttavat eri vaihtoehtojen hahmottamista ja ovat samalla varautumisen apuvälineitä. Koska skenaariot ulottuvat pitkälle tulee niiden olla myös riittävän visionäärisiä ja rohkeitakin.
Toista seuraava rakenne jokaiselle neljälle skenaariolle:
Uusi nimi, ytimekäs pääviesti ja peruslogiikka.
Keskeiset oletukset taloudesta, kysynnästä, teknologiasta, työstä, sääntelystä, vastuullisuudesta, kansainvälisyydestä ja aluekehityksestä.
Ajanjakso 2026–2030: kuvaava väliotsikko ja konkreettinen kehityskulku.
Ajanjakso 2031–2035: kuvaava väliotsikko ja rakenteellinen tulevaisuus.
Varsinais-Suomen alueellinen ilmeneminen ja seutukuntien roolit.
Klusteri- ja arvoketjuvaikutukset sekä riippuvuudet muista aloista.
Vaikutukset yrityksiin, julkisiin toimijoihin, työhön, ammatteihin, osaamiseen ja koulutukseen.
Suurimmat mahdollisuudet, riskit, häviäjät, voittajat ja oikeudenmukaisen siirtymän kysymykset.
Osaamisprofiili 2035 ja skenaariokohtaiset osaamiskapeikot.
Koulutusastekohtaiset toimenpiteet, vastuut, aikataulu ja mittarit.
5–8 varhaista signaalia ja seurantaindikaattorit.
Tiivistelmä, joka kertoo peruslogiikan, muutoksen, koulutusvaikutuksen, suurimman mahdollisuuden ja suurimman riskin.
Rakenna skenaariot vähintään kahden epävarman ja vaikutuksiltaan suuren akselin varaan. Testaa skenaarioiden erot skenaariomatriisilla. Tarkista, ettei yksikään skenaario ole vain optimistinen tai pessimistinen versio samasta kehityksestä.
6. KOULUTUSASTEKOHTAISET VAIKUTUKSET JA SUOSITUKSET
	Koulutusaste
	Tarkasteltavat asiat

	Ammatillinen toinen aste
	Perustutkinnot, ammatti- ja erikoisammattitutkinnot; käytännön ammattitaito; työpaikalla oppiminen; turvallisuus; AI- ja digiperustaidot; kielituki; tutkinnon osat ja mikro-osaamiset.

	Ammattikorkeakoulutus
	Soveltava tekniikka tai palveluosaaminen; data ja AI; johtaminen; vastuullisuus; liiketoiminta; TKI; yritysklinikat; testbed- ja simulaatioympäristöt.

	Yliopistokoulutus
	Tutkimus, syvä tekninen tai yhteiskunnallinen asiantuntijuus; AI, data, etiikka ja sääntely; strategia; järjestelmätason muutos; monitieteiset tutkimusalustat.

	Jatkuva oppiminen
	Lyhytkoulutukset, mikro-osaamiset, muuntokoulutus, osaamisen tunnistaminen, työssä oppiminen, avoin korkeakoulu ja yrityskohtainen kehittäminen.


Suositusten tulee olla konkreettisia, toteuttamiskelpoisia ja ajoitettuja. Erota nopeat 2026–2028 toimet rakenteellisista 2030-luvun ratkaisuista. Nimeä perustellusti vastuutahoja ja kumppaneita vain silloin, kun niiden rooli voidaan todentaa.
7. OSAAMISPROFIILIT VUOTEEN 2035
Geneeriset taidot
oppimiskyky, vuorovaikutus, yhteistyö, ongelmanratkaisu, systeemiajattelu, ennakointi, resilienssi, kieli- ja kulttuuriosaaminen, eettinen harkinta ja vastuullisuus.
Erityistaidot
globaali tilauskanta, risteilymarkkina, jäänmurtajat ja viranomaisalukset, geopolitiikka, turvallisuus, kaksikäyttöteknologiat ja toimitusketjut, IMO- ja EU-sääntely, päästökauppa, FuelEU Maritime ja vaihtoehtoiset polttoaineet, AI, digitaalinen kaksonen, mallipohjainen suunnittelu, automaatio ja autonomisuus, projektien kasvanut koko, verkostojohtaminen ja tuotannon läpimeno, materiaalit, hitsaus, sähköistys, akustot, vetyjohdannaiset ja ydinenergian rajapinnat, kyberturvallisuus, ohjelmistoturvallisuus ja datan hallinta, osaajapula, kansainvälinen työvoima, kieli, turvallisuuskulttuuri ja työpaikkaohjaus.
Data-, AI- ja digiosaaminen
datalukutaito, laadukas data, AI:n käyttötapaukset, agenttien ohjaus, ihmisen valvonta, validointi, selitettävyys, tietosuoja, kyberturvallisuus ja järjestelmäintegraatiot.
Liiketoiminta- ja uudistamisosaaminen
asiakasymmärrys, tuotteistaminen, vienti, hankinta, projektit, verkostot, talous, investoinnit, innovointi, palvelullistaminen ja muutosjohtaminen.
Kvalifikaatiot ja todennettava osaaminen
tutkinnot, tutkinnon osat, luvat, pätevyydet, sertifikaatit, turvallisuuskortit, kieliosaaminen, osaamismerkit ja jatkuvan oppimisen moduulit.
Erottele profiilit seuraaville ryhmille ja kuvaa kullekin ydintehtävät, kasvavat osaamiset, vähenevät rutiinit, teknologia-avusteinen työ ja todennettava osaaminen:
levyseppähitsaajat ja asentajat
sähkö-, automaatio- ja talotekniikkaosaajat
laiva-, kone-, energia- ja tuotantosuunnittelijat
projektipäälliköt, työnjohto ja verkostojohtajat
ohjelmisto-, data-, AI- ja kyberasiantuntijat
hankinta-, laatu-, vastuullisuus- ja elinkaaripalvelujen asiantuntijat
8. VARSINAIS-SUOMEN KESKEISET OSAAMISKAPEIKOT
Määritä osaamiskapeikko konkreettisesti: missä tehtävissä, millä alueella, millä aikajänteellä ja millä evidenssillä se havaitaan.
Erottele määrällinen työvoimavaje, laadullinen osaamisvaje, koulutuksen kapasiteettivaje, alueellinen kohtaanto-ongelma ja organisaation käyttöönotto- tai johtamisvaje.
Priorisoi kapeikot vaikutuksen, kiireellisyyden, tarjonnan, koulutuksen reagointiajan ja riskin perusteella.
Tunnista yhteiset kapeikot muiden klustereiden kanssa. Vältä samaan osaajajoukkoon kohdistuvien tarpeiden kaksinkertaista laskentaa.
Arvioi pk- ja mikroyritysten erityiset osaamis-, investointi- ja käyttöönottokynnykset.
Tarkastele opettajien, ohjaajien, johtajien ja TKI-henkilöstön osaamiskapeikkoja.
Esitä jokaiselle priorisoidulle kapeikolle koulutusratkaisu, kumppanit, aikataulu ja seurantaindikaattori.
9. LYHYEN JA KESKIPITKÄN AIKAVÄLIN VERTAILU
Laadi taulukko, jossa verrataan vuosien 2026–2028 kiireellisiä tarpeita ja vuoteen 2035 ulottuvia rakenteellisia tarpeita. Sisällytä:
heti tarvittavat osaamiset
2030-luvulla nopeasti kasvavat osaamiset
kaikkia skenaarioita yhdistävät kriittiset osaamiset
poistuvat, supistuvat, muuttuvat ja uudet tehtäväkokonaisuudet
koulutuksen välittömät toimet ja strategiset valmiudet
ammatillisen koulutuksen, AMK:n, yliopiston ja jatkuvan oppimisen työnjako
klusterien yhteiset koulutusmoduulit ja siirtymäpolut
10. PITKÄ AIKAVÄLI 2040+
Laadi lopputuotokseen yksi erillinen kappale otsikolla ”Pitkä aikaväli 2040+”. Hahmottele siinä keskustelua ja polemiikkia herättäviä, keskenään erilaisia mahdollisia tulevaisuuksia meriteollisuuden osaamisen ja koulutuksen näkökulmasta. Tuotanto saa olla skenaariotyyppistä, visionääristä ja tarkoituksellisesti vapaampaa kuin lyhyen ja keskipitkän aikavälin tarkastelu: yhdistele lähteistä nousevia faktoja, heikkoja signaaleja, oletuksia ja fiktiivisiä elementtejä rohkeiksi tulevaisuuskuviksi. Älä esitä kuvauksia ennusteina tai varmoina tosiasioina. Merkitse selvästi, että kyse on spekulatiivisesta mahdollisuusavaruudesta, jonka tarkoitus on avata keskustelua, haastaa vakiintuneita oletuksia ja tunnistaa uudenlaisia osaamis- ja koulutuskysymyksiä. Tämä osio on lopputuotoksessa vain yksi kappale, eikä siihen laadita erillisiä osaamisprofiileja, taulukoita tai toimenpideohjelmaa.
11. TOIMEENPANO, SEURANTA JA TYÖPAJATIIVISTELMÄ
Laadi etenemispolku vuosille 2026–2030 ja strateginen polku vuoteen 2035.
Ehdota maakunnallista osaamisen vuosikelloa, joka yhdistää yrityshavainnot, ennakointitiedon, työmarkkinatiedon, koulutuksen palautteen ja TKI-toiminnan.
Määritä 8–15 seurantaindikaattoria. Kuvaa tietolähde, päivitystiheys, tulkinta ja mahdollinen viive.
Laadi pitkän raportin loppuun ennen lähteitä kahden A4-sivun työpajatiivistelmä.
Kiteytä tilannekuva, neljä keskipitkän aikavälin skenaariota, kiireelliset ja strategiset osaamiset sekä 5–7 päätettävää toimenpidettä.
12. LÄHDEPOLITIIKKA JA LÄHTEIDEN KÄYTTÖ
	Pakollinen lähdeperiaate: Käytä aina uusinta saatavilla olevaa versiota ja merkitse julkaisuvuosi tai päivitysaika. Erota tilastot, tutkimukset, viranomaisaineistot, järjestöjen näkemykset, yrityskyselyt, tiekartat ja skenaariot toisistaan. Ristiintarkista keskeiset havainnot vähintään kahdesta toisistaan riippumattomasta lähteestä aina kun mahdollista. Älä rakenna johtopäätöksiä yksittäisen uutisen, etujärjestön tai konsulttiraportin varaan. Huomaa myös että käytettävät lähteet on usein rakennettu jo toistensa perusteella ts. ne toistavat itseään ainakin jossain määrin. Lisäksi kansalliset lähteet lainaavat usein kansainvälisiä aineistoja, jotka on tässäkin jo luetteloitu. Tästä aiheutuvia mahdollisia vinoumia tulee välttää.


A. Varsinais-Suomen alueelliset lähteet
Varsinais-Suomen Ennakointiakatemia: https://ennakointiakatemia.fi/
Varsinais-Suomen liitto: https://www.varsinais-suomi.fi/
Lounaistieto: https://www.lounaistieto.fi/
Business Turku: https://businessturku.fi/
Yrityssalo: https://yrityssalo.fi/
Ukipolis: https://www.ukipolis.fi/
Turun kauppakamari: https://turunkauppakamari.fi/
Varsinais-Suomen Yrittäjät: https://www.yrittajat.fi/aluejarjestot/varsinais-suomen-yrittajat/
Alueelliset kehitysnäkymät (TEM/Elinvoimakeskus)
Työ -ja elinkeinoministeriö/alueelliset kehitysnäkymät (uusin ja erityisesti Varsinais-Suomi-osio): Alueelliset kehitysnäkymät - Työ- ja elinkeinoministeriö
EKA-pulssikyselyn tulokset (EKA-pulssi: Varsinais-Suomen kasvu tarvitsee osaajia – työvoiman saatavuus ja koulutuksen joustavuus keskeisiä haasteita – Varsinais-Suomen Ennakointiakatemia
Lisäksi: seutukuntien ja kuntien strategiat, päätösaineistot, investointi- ja kaavoitusaineistot, korkeakoulujen ja oppilaitosten koulutus- ja TKI-aineistot, hankerekisterit sekä maakunnallinen media. Tarkista Turun seutu, Salon seutu, Vakka-Suomi, Loimaan seutu ja saaristo erikseen.
B. Meriteollisuuden kansalliset ja kansainväliset erityislähteet
TEM, meriteollisuus: https://tem.fi/meriteollisuus
Suomen meriteollisuusstrategia : Kestävä ja kilpailukykyinen meriteollisuus 2035
Meriteollisuus ry: https://teknologiateollisuus.fi/meriteollisuus/
Teollisuussijoitus: (https://tesi.fi)
Meriteollisuuden kasvunäkymät ovat myönteiset - tesi.fi
Tesi-Meriteollisuusselvitys-lokakuu-2026.pdf
Business Finland, Maritime: https://www.businessfinland.fi/
Traficom: https://www.traficom.fi/fi
Väylävirasto: https://vayla.fi/
IMO: https://www.imo.org/
European Commission, Maritime transport: https://transport.ec.europa.eu/transport-modes/maritime_en
SEA Europe: https://www.seaeurope.eu/
EMSA: https://www.emsa.europa.eu/
DNV Maritime: https://www.dnv.com/maritime/
Huom: ETLA, Labore ja Suomen Pankki erilaiset ennusteet
C. Osaamisen, koulutuksen ja työvoiman lähteet
Opetushallitus, ennakointi: https://www.oph.fi/fi/tietoaineistot-ja-analyysit/ennakointi
Osaamistarvekompassi: https://www.osaamistarvekompassi.fi/fi
JOTPA: https://www.jotpa.fi/fi
Työvoimabarometri: https://tyovoimabarometri.fi/
Työmarkkinatori: https://tyomarkkinatori.fi/
Vipunen: https://vipunen.fi/fi-fi/
Osaamispolku: https://osaamispolku.fi/
Cedefop Skills Intelligence: https://www.cedefop.europa.eu/en/tools/skills-intelligence
ESCO: https://esco.ec.europa.eu/en
D. EU:n ja kansainvälisen ennakoinnin poikkileikkaavat lähteet
Eurostat: https://ec.europa.eu/eurostat/
ESPAS: https://www.espas.eu/
ESPON: https://www.espon.eu/
OECD: https://www.oecd.org/
ILO: https://www.ilo.org/
World Economic Forum: https://www.weforum.org/
European Environment Agency: https://www.eea.europa.eu/
ENISA: https://www.enisa.europa.eu/
Shaping Tomorrow: https://www.shapingtomorrow.com/
Täydennä lähdeluettelo analyysin toteutushetkellä uusimmilla toimiala-, sääntely-, teknologia-, työmarkkina- ja koulutuslähteillä. Merkitse maksumuurit, kaupalliset intressit, otos- ja metodirajoitteet. Käytä konsulttilähteitä vain täydentävinä ja varmista keskeiset johtopäätökset virallisesta tai tutkimusperusteisesta lähteestä.
13. ANALYYSIMENETELMÄT
Laadi lähdekartta ja evidenssimatriisi: väite, lähde, ajankohta, maantiede, menetelmä, luotettavuus ja ristiriidat.
Käytä PESTEL- tai STEEP-kehikkoa toimintaympäristöön, mutta älä jätä analyysiä trendiluetteloksi.
Käytä arvoketju- ja klusterianalyysiä toimijoiden, riippuvuuksien ja osaamisvirtojen tunnistamiseen.
Käytä skenaariotyössä kriittisiä epävarmuuksia, akselilogiikkaa, vaikutusketjuja, käännekohtia ja varhaisia signaaleja.
Trianguloi määrällinen tieto, laadulliset haastattelut tai kyselyt ja asiantuntija-aineistot.
Tee herkkyystarkastelu niille johtopäätöksille, jotka riippuvat yhdestä vaikeasti ennustettavasta oletuksesta.
Tunnista tietovajeet ja ehdota niiden paikkaamiseksi kyselyä, haastattelua, työpajaa tai tilastokehitystä. Älä korvaa puuttuvaa tietoa keksityillä luvuilla.
14. TYYLI JA MUOTO
Kirjoita selkeällä, luonnollisella ja täsmällisellä asiantuntijakielellä.
Käytä otsikoita, lyhyitä kappaleita, listauksia, taulukoita ja nostolaatikoita.
Vältä yleispuhetta, toistoa ja irrallisia trendiluetteloita. Kuvaa aina vaikutus toimialaan, osaamiseen, koulutukseen ja Varsinais-Suomeen.
Pidä Varsinais-Suomen näkökulma mukana koko raportissa.
Tee alatoimialojen, henkilöstöryhmien ja seutukuntien erot näkyviksi silloin, kun aineisto tukee erottelua.
Merkitse tekstiviitteet ja täydellinen lähdeluettelo toimivine linkkeineen.
Älä keksi tilastoja, hankkeita, investointeja, yritysten suunnitelmia tai lähteitä. Merkitse epävarmuus ja tietovaje näkyviin.
Tee lopputuloksesta sellaisenaan hyödynnettävä ennakointityössä, koulutuksen suunnittelussa, edunvalvonnassa ja työpajoissa.

15. PAKOLLINEN AI:N OMA VALIDOINTI- JA TARKISTUSVAIHE
	Validointi: Suorita ennen raportin julkaisemista erillinen ristiintarkistus. Tarkista nykytilaväitteet, luvut, johtopäätökset, osaamistarpeet, skenaariot, lähdeviitteet, alueelliset nostot ja linkit. Tunnista ja korjaa virheet, ristiriidat, vanhentuneet tiedot, perusteettomat oletukset, lähteiden väärintulkinnat ja tekoälyn hallusinaatiot. Varmista pitkän ja lyhyen version yhtenevyys.


Lähdetarkistus: lähde on olemassa, linkki toimii, julkaisuajankohta näkyy ja väite vastaa sisältöä.
Faktatarkistus: jokainen luku, ajankohta, säädös, hanke, investointi ja organisaatioväite voidaan jäljittää.
Ristiintarkistus: keskeinen havainto varmennetaan kahdesta riippumattomasta lähteestä, jos mahdollista.
Aikajännetarkistus: nykytila, 2026–2028 lähinäkymä, 2026–2030 ja 2031–2035 keskipitkän aikavälin skenaariot sekä suositukset erotetaan. Pitkä aikaväli 2040+ erotetaan omaksi selvästi spekulatiiviseksi kappaleekseen.
Skenaariotarkistus: vaihtoehdot ovat erilaisia, sisäisesti johdonmukaisia ja oletuksiltaan läpinäkyviä.
Osaamisprofiilitarkistus: profiilit seuraavat oman skenaarionsa logiikkaa eivätkä ole identtisiä yleislistoja.
Klusteritarkistus: rajapinnat ovat tarkoituksenmukaisia, riippuvuudet näkyvät eikä osaamistarpeita kaksinkertaisteta.
Alueellinen tarkistus: Varsinais-Suomi säilyy läpi raportin ja seutukuntaväitteet perustuvat aineistoon.
Koulutustarkistus: ammatillinen toinen aste, AMK, yliopisto ja jatkuva oppiminen erotetaan.
AI-tarkistus: AI:n rooli, ihmisen vastuu, validointi, tietosuoja, kyberturva, etiikka ja sääntely käsitellään.
Versiovertailu: lyhyt versio säilyttää pitkän version ydinfaktat ja päätelmät.
Kieli- ja muototarkistus: poista toisto, epäselvyys ja meta-kommentit; tarkista taulukot, otsikot, sivunumerot ja lähteet.
Validoinnin tarkistuslista
☐ Kaikki luvut ja päivämäärät ovat jäljitettävissä.
☐ Uusin lähdeversio on tunnistettu.
☐ Nykytila, ennuste, skenaario ja suositus on erotettu.
☐ Keskeiset päätelmät eivät perustu yhteen intressilähteeseen.
☐ Neljä skenaariota ovat aidosti vaihtoehtoisia.
☐ Osaamisprofiilit eroavat skenaarioittain.
☐ Alatoimialat ja klusterirajapinnat on katettu.
☐ Varsinais-Suomen seutukunnat on huomioitu aineiston sallimalla tasolla.
☐ Koulutusasteiden roolit ja jatkuva oppiminen on erotettu.
☐ Lyhyt ja keskipitkä aikaväli on vertailtu ja pitkä aikaväli 2040+ on käsitelty erillisenä mahdollisuuskappaleena.
☐ AI:n tuotokset, lähteet ja päätelmät on validoitu.
☐ Pitkä raportti sisältää työpajatiivistelmän, indikaattorit ja validointimuistion.
☐ Lyhyt raportti säilyttää olennaisen enintään viidessä analyysisivussa.
☐ Linkit toimivat eikä tekstissä ole keksittyjä viitteitä.
☐ Validoimatta jääneet väitteet on poistettu tai merkitty epävarmoiksi.
Validointimuistion pakollinen sisältö
tarkistetut lähteet ja niiden ajankohdat
ristiintarkistetut keskeiset väitteet
havaitut ristiriidat tai puutteet ja niiden ratkaisu
epävarmoiksi jääneet tai puuttuvat tiedot
validoinnin aiheuttamat muutokset
vahvistus pitkän ja lyhyen version vastaavuudesta
16. LOPULLINEN TULOSTUSOHJE
Varsinais-Suomen_meriteollisuus_osaamisen_ja_koulutuksen_skenaariot_2035_ja_2040plus_pitka.docx
Varsinais-Suomen_meriteollisuus_osaamisen_ja_koulutuksen_skenaariot_2035_ja_2040plus_lyhyt.docx
Molemmissa tiedostoissa tulee olla kansilehti, tiivistelmä, sisällysluettelo, sivunumerot, yhtenäinen visuaalinen rakenne, lähdeviitteet ja lähdeluettelo. Pitkässä versiossa tulee lisäksi olla kahden sivun työpajatiivistelmä, seurantaindikaattorit ja validointimuistio. Tarkista Word-tiedostojen renderöity ulkoasu ennen luovutusta.

